Ryan Babel

Ajax

Ryan Babel debuterte for Ajax sitt førstelag 1. februar 2004, bare 17 år gammel. I hans første sesong vant Ajax Eredivisie.
Babel forlenget kontrakten sin med et år sommeren 2005, ut sesongen 2005/06 for Ajax. 
I august 2005 skåret Babel vinnermålet da Ajax slo PSV Eindhoven 2-1 i den hollandske Super Cup-finalen.
I oktober 2006 ble Babel skadd i kneet under en kamp mot FC Groningen, noe som satte han ut av spill for 4 uker.
Overgangsryktene
Flere store klubber har vært interesserte i Babel. Fiorentina bydde i januar 2006 på Babel, men budet på 6 millioner euro ble avslått av Ajax. En annen italiensk klubb,Inter, fikk også øynene opp for Babel. Engelske storklubber som Arsenal og Newcastle United var også interesserte i han. I juli 2007 ble det kjent at Liverpool FC hadde bydd på Babel. Den nederlandske landslagssjefen Marco van Basten advarte Babel og andre unge landslagsspillere på U21-landslaget mot å dra til utlandet, men Babel bestemte seg allikevel for å dra.

Liverpool

Babel signerte en 5-årskontrakt for «the Reds» 12. juli 2007. Overgangssummen var på £11,5 millioner, noe som gjorde han til den 3. dyreste Liverpool-spilleren gjennom tidene til da. Han ble den 6. nederlenderen til å spille for klubben, og den andre i troppen sammen med landslagskollega Dirk Kuyt.
Han spilte sin første Premier League kamp som innbytter mot Aston Villa, og var veldig nær å komme på scoringslista. Hans første mål kom derimot noen uker senere, i rekord-seieren 6-0 over Derby 1. september 2007, der Babel scoret et av målene.
I Liverpools 8-0 seier over Besiktas, scoret han to mål etter å ha kommet inn som innbytter. Etter at han mot Marseille scoret som innbytter, var det mange som slo paralleller mellom Babel og David Fairclough som også var det man kan kalle «superreserve».
Den lynraske nederlenderen fikk ikke så mye tillit av manager Benitez i starten, men etter ei stund blei han så å si fast på førstelaget, sammen med spisskollegaen Dirk Kuyt og Fernando Torres. I tillegg kom han inn mot Arsenal i kvartfinalen i Champions League og skaffet hjemmelaget straffespark som Steven Gerrard satt, og kontret inn 4-2 målet som punkterte kampen med sin utrolige fart. Dette var Babels 10 mål totalt denne sesongen.
I april 2009 kom meldinger om at Babel var misfornøyd med det lave antallet spilletid som han fikk sesongen 2008-2009, da han fram til da hadde spilt 23 ligakamper, men kun startet i seks av disse.

Hoffenheim

Den 25. januar 2011 ble det klart at Babel meldte overgang til den tyske klubben Hoffenheim. Han hadde 46 kamper for klubben.

Landslagsspill

26. mars 2005, debuterte han på det nederlandske landslaget i en bortekamp mot Romania, der han kom inn som reserve for Arjen Robben. Babel scoret det andre målet i 2-0-seieren, og ble dermed Nederlands yngste målscorer etter annen verdenskrig.
Mot slutten av sesongen 2005-2006, inkluderte landslagssjef Marco van Basten han i troppen for VM i fotball 2006. Han spilte kun en gang, som innbytter for Ruud van Nistelrooy i kampen mot Argentina. van Basten har blitt sitert på uttalelser om Babel som: «(Babel) has all the potential to become the next Thierry Henry».
Babel var plukket ut i troppen til det nederlandske landslaget for EM i fotball 2008 i Sveits og Østerrike, men ble skadet like før avreise, og måtte erstattes. 
Han kom seg fra skaden sin tidsnok til å bli plukket ut på det nederlandske laget som deltok i sommer-OL 2008 i Beijing. I oppkjøringen frem mot OL skårte han i en kamp 30. juli, mot Kamerun som Nederland vant 2-0.
Babel var også i troppen til Nederland under VM i 2010, men fikk ikke komme på banen i løpet av mesterskapet. Som forøvrig endte med andreplass, bak Spania.